section_heading: Prvi svjetski rat
paragraph_text: U ljeto 1917. godine Carlowitz postaje zapovjednikom XIX. korpusa koji se nalazio na Zapadnom bojištu zamijenivši preminulog Maximiliana von Lafferta. Kao zapovjednik navedenog korpusa sudjeluje u Proljetnoj ofenzivi u travnju 1918. godine. U kolovozu 1918. zamjenjuje oboljelog Fritza von Belowa na zapovjedništvu 9. armije kojom je zapovijedao nešto više od mjesec dana. Ubrzo nakon toga, u rujnu 1918., dobiva zapovjedništvo nad 2. armijom zamijenivši Georga von der Marwitza koji je u savezničkoj Ofenzivi od 100 dana pretrpio teške poraze. Na čelu 2. armije dočekao je i kraj Prvog svjetskog rata.